Nr. 5980/ERUAI/24.04.2023

**ANUNŢ**

**Inspectoratul Teritorial de Muncă Galați**, cu sediul în Galați, str. Regiment 11 Siret, nr. 46A, în calitate de autoritate contractantă, organizează o achiziţie directă pentru **5 (cinci) aparate de aer condiționat**, în conformitate cu prevederile art. 7, alin (5) din Legea nr. 98/2016 privind achiziţiile publice, cu modificările și completările ulterioare și ale art. 43 din HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publice /acordul-cadru din Legea nr. 98/2016 privind achiziţiile publice, cu completările și modificările ulterioare în conformitate cu specificațiile tehnice din Anexa nr. 1 la prezenta.

1. **Obiectul achiziției**: cinci aparate de aer condiționat**.**

 Cod CPV: 39717200-3 Aparate de aer condiţionat (Rev.2);

1. **Valoarea estimată a contractului** : 16 806,00 lei (fără TVA);
2. **Sursa de finanțare**: Bugetul de stat.
3. **Criteriul de atribuire**: prețul cel mai scăzut.
4. **Modul de finalizare a achiziției directe**: încheiere contract de furnizare.
5. **Modul de prezentare a ofertei:** oferta va fi întocmită într-un singur exemplar, în limba română.

În acest context, operatorii economici interesați, vor transmite oferta ce trebuie să conțină obligatoriu următoarele informații:

* denumire societate,
* numele, prenumele și funcția reprezentantului operatorului economic,
* adresă sediu,
* telefon/fax/e-mail,
* cod de identificare fiscală,
* număr de înregistrare la Registrul Comerțului,
* nr. Cod IBAN deschis la Trezoreria Statului.

**Oferta va fi întocmită, astfel încât să se poată verifica corespondența cu toate specificațiile din Anexa nr.1.- Caiet de sarcini.**

**Prețul va fi exprimat în lei/buc cu și fără TVA.**

1. Oferta va fi valabilă 30 zile de la termenul limită de depunere a ofertei.
2. Data recepţiei va fi data livrării aparatului, conform procesului-verbal de recepţie semnat de ambele părți.
3. **Modul de transmitere a ofertelor**:
* la sediul Inspectoratului Teritorial de Muncă Galați, respectiv str. Regiment 11 Siret, nr. 46A, cam. 107, cu adresă de înaintare sau la adresa de e-mail: itmgalati@itmgalati.ro , **și**
* postare în catalogul de produse și servicii disponibil în SCIAP .

Operatorul economic va transmite către autoritatea contractantă confirmarea postării ofertei în SCIAP, la adresa de e-mail itmgalati@itmgalati.ro

1. **Data limită de depunere a ofertei: 24.04.2023 ora 14.**
2. **Modalitatea de atribuire: fiind achiziție directă, nu se va organiza ședință de deschidere.**

Informaţii suplimentare pot fi solicitate de la d-na Loredana Antoniu, telefon 0236411357 int. 2206, e-mail: loredana.antoniu@itmgalati.ro.

Inspector Şef,

Bogdan Marius TRANDAFIR

Şef Serviciu E.R.U.A.I.

 Carmen ASĂNDOAEI

Consilier Achiziţii Publice,

Loredana ANTONIU

# Anexa nr.1

**CAIET DE SARCINI**

 privind achiziţia publică

a cinci aparate de aer condiționat

 Cod CPV: 39717200-3 Aparate de aer condiţionat (Rev.2)

1. **Autoritatea contractantă**

Inspectoratul Teritorial de Muncă Galați, cu sediul în Galați, str. Regiment 11 Siret, nr. 46A, cod fiscal 12355295, telefon/fax 0236 411357/0236 465075.

1. **Obiectul caietului de sarcini**

Obiectul prezentului caiet de sarcini îl constituie achiziţia a cinci aparate de aer condiționat, necesare menținerea unei temperaturi corespunzătoare în sediul instituției.

III. **Scopul caietului de sarcini**

Scopul prezentului caiet de sarcini este de a asigura operatorilor economici o informare completă, corectă și precisă cu privire la cerinţele prezentei achiziţii în vederea elaborării și transmiterii ofertei .

1. **Cerinţele achiziţiei**

a) Cerinţe tehnice privind aparatele de aer condiționat:

- Tip aparat : monosplit,

- Capacitate: 18000 BTU,

- Tehnologie: inverter,

- Nivel de zgomot intern: maxim 45 db,

- Tensiune de alimentare: 220V,

- Funcţii principale: răcire, încălzire, ventilaţie, mod automat, dezumidificare,

- Temperatura minimă de operare: -15 ℃,

- Temperatura maximă de operare răcire: 42 ℃,

- Filtre: anti-alergeni, cu ioni de argint, anti praf

- Eficiență energetică: minim A++,

- Garanţie: minim 12 luni,

- Kit instalare

-instalare aparate

b) Alte cerinţe:

- livrarea se va face în termen de maxim 5 zile calendaristice de la data transmiterii comenzii.

- la livrare, produsul va fi sigilat în ambalajul original și va fi însoțit de certificatul de garanţie, certificatul de conformitate precum și de instrucţiunile de folosire și accesoriile acestuia.

Echipamentele, trebuie să respecte standardele de calitate ISO 9001 şi de mediu ISO 14001 impuse de Comunitatea Europeană ;

Valoarea estimativa a contractului de achiziţie este de 16 806,00 lei (fără TVA);

Aceasta valoare estimată este mai mică decât pragul valoric menționat în prevederile art. 7 alin.5 din Legea 98/2006 privind achizițiile publice, fapt ce permite instituției noastre să achiziționeze direct acest produs, utilizând Sistemul Electronic al Achizițiilor Publice(SEAP).

Criteriul aplicat pentru atribuirea contractului de achiziție publica este : „PRETUL CEL MAI SCAZUT”.

Prevederile cuprinse în prezenta anexă, fac parte integrantă din documentaţia pentru elaborarea şi prezentarea ofertei, constituind ansamblul cerinţelor pe baza cărora se elaborează de către fiecare operator economic, oferta.

Cerinţele precizate sunt considerate ca fiind minimale.

Orice ofertă de bază prezentată, care se abate de la prevederile prezentei documentații, va fi luată în consideraţie, numai în măsura în care presupune asigurarea unui nivel calitativ superior cerinţelor minimale .